laion/Wikipedia-Exotic huggingface dataset:
נמרון מרגיי

נמרון מרגיי, מרגיי או חתול מרגיי (שם מדעי: Leopardus wiedii) הוא מין של נמרון ממשפחת החתוליים. זהו טורף שנמצא בדרום ומרכז אמריקה. הוא זריז ומוסווה ובעל חברבורות נמר. המרגיי מזכיר מאוד את האוצלוט שחי באותו אזור, למרות שהוא יותר קטן ורגליו וזנבו יותר ארוכים. הוא שוקל 2.6-4 ק"ג ואורכו 48-79 ס"מ. פרוותו חומה ומנומרת בחום כהה או שחור וגם קצת מפוספסת. הזנב הארוך מפוספס בשחור. המרגיי מתמחה בטיפוסי עצים יותר משאר חתולי אמריקה, ויכול גם לרדוף אחרי טרף במעלה העצים, למרות שלעיתים ירד לקרקע. הוא בין החתוליים היחידים (בעיקר נמר ערפילי וגם חתול שיש) שיכולים לרדת לקרקע מהעץ בלי להפיל את עצמם, אלא להסתובב ולטפס למטה. הוא שרירי מאוד ומסוגל לקפוץ עד גובה 3.5 מ'. טרפו הוא בעיקר יונקים קטנים כמו קופים, ציפורים, ביצים, לטאות וצפרדעים. הוא גם רודף אחרי סנאים בין הענפים ולפעמים יצוד על הקרקע חולדות ושרקנים. הוא תופס את טרפו ממארב ונושך אותו בצווארו וכך הורגו. הוא נפוץ בטבע ביערות גשם ושאר ביערות מדרום מקסיקו לאורך כל אמריקה המרכזית ועד צפון מזרח אמריקה הדרומית עד לאורוגוואי וצפון ארגנטינה, אולם מקום חיותו מצטמצם במהירות והוא גם ניצוד באופן לא חוקי, כך שבעתיד הוא יהיה בסכנת הכחדה. מדיה וקבצים בנושא נמרון מרגיי בוויקישיתוף נמרון מרגיי, באתר ITIS (באנגלית) נמרון מרגיי, באתר NCBI (באנגלית) נמרון מרגיי, באתר Animal Diversity Web (באנגלית) נמרון מרגיי, באתר האנציקלופדיה של החיים (באנגלית) נמרון מרגיי, באתר GBIF (באנגלית) נמרון מרגיי, באתר אנציקלופדיה בריטניקה (באנגלית) נמרון מרגיי באתר הרשימה האדומה של IUCN
הוואיט

הוואיט הוא סלע יסוד געשי בהיר דמוי בזלת. הסלע מוגדר כסוג של טרכיבזלת (S1 במיון TAS), בין בזלת למוגריט, עשיר בנתרן המכיל פנוקריסטים של אוליבין. הפלגיוקלז הכלול בו הוא או אוליגוקלז או אנדסין. מינרלים משניים נפוצים הם אוגיט, היפרסתן, סנידין ואוליבין, ובדרך כלל אין בו קוורץ. מקור שם הסלע על שם המיקום המייצג, האי הוואי. את הכינוי לסלעים אלו נתן הגאולוג האמריקני ג'וזף אידינגס (Joseph Paxson Iddings‏; 1920-1857) ב-1813 לסלע בזלת מהוואי שבו היו גבישי אוליבין, והפלגיוקלז הנפוץ היה אנדסין העשיר בנתרן (ובכך שונה מבזלת שבה הפלגיוקלז עשיר יותר בסידן). ההגדרה המודרנית של הוואיט מבוססת על ההרכב הכימי. הוואיט הוא טרכיבזלת נתרני שבו Na2O - 2 ≥ K2O. הסיליקה שוקלת בין 45% ל-52%, Na2O וה-K2O בין 5% ל-7.3% ו-MgO בין 4% ל-8%. ההוואיט מהוואי נוצרת בשלהי הפעילות הגעשית, הרכב הכימי של המאגמה בשלב זה יותר אלקלי (הלבה מכילה יותר נתרן ואשלגן). תופעה זו אינה ייחודית להוואי, געשיות בעל אופי אלקלי קיימת גם באיים האזוריים. בגמולוגיה הוואיט הוא כינוי בשפת הדיבור לפרידוט שמקורו באיי הוואי, שהוא אוליבין באיכות של אבן חן. מדיה וקבצים בנושא הוואיט בוויקישיתוף Hawaiite – הסבר ותמונות IG594- Hawaiite – ניתוח שקף פטרוגרפי של דגימת הוואיט ממאסיף סנטרל בצרפת Klaus K. E. Neuendorf, Glossary of Geology ,page 294 Hawaiite
המשחקים האירופיים

המשחקים האירופיים הם תחרות ספורט רב-ענפית בהשתתפות ספורטאים ממדינות אירופה. ההחלטה על קיום המשחקים התקבלה בכינוס הוועדים האולימפיים האירופיים ברומא ב-8 בדצמבר 2012. המשחקים הראשונים נערכו בבאקו ב-2015, ולאחר מכן ימשיכו להיערך בתדירות של אחת לארבע שנים. משחקים דומים נערכים גם ביתר היבשות: משחקי אסיה והמשחקים הפאן-אמריקאיים נערכים מאז 1951, המשחקים הפאסיפיים נערכים מאז 1963, ומשחקי אפריקה נערכים מאז 1965. אירופה היא היבשת האחרונה המקיימת אירוע במתכונת זו. הולנד נבחרה לארח את המשחקים האירופיים בשנת 2019, בתשע ערים שונות, אך שבועות ספורים לאחר בחירתה, ושלושה ימים לפני פתיחת המשחקים האירופיים בבאקו, הודיעה כי היא מוותרת על האירוח, בשל העלויות הגבוהות. בסופו של דבר, בשנת 2016 בחרו הוועדים האולימפיים האירופיים בבירת בלארוס, מינסק, לארח את המשחקים לאחר שירדו מהפרק הצעות אפשריות אחרות. מינסק הייתה העיר היחידה שהגישה את מועמדותה לאירוח. התחרויות במשחקים האירופיים הראשונים בבאקו ב-2015 נערכו ב-20 ענפים שונים. חלק מהענפים (כדורגל חופים, סמבו וקראטה) אינם ענפים אולימפיים. גם בענפים אולימפיים נערכו תחרויות במקצועות שאינם אולימפיים, כגון התעמלות אירובית והתעמלות אקרובטית, ואילו בכדורסל, למשל, נערכו תחרויות במתכונת של 3x3. ענפים אולימפיים שבהם אין תחרויות במשחקים האירופיים הם הוקי שדה, הרמת משקולות, טניס, כדורגל, כדוריד, קרב חמש מודרני, רוגבי שביעיות, רכיבה על סוסים ושיט. 20 הענפים בהם התקיימו תחרויות הם: אופניים: מרוץ אופני BMX מרוץ אופני הרים מרוץ אופני כביש איגרוף אתלטיקה בדמינטון ג'ודו היאבקות התעמלות: התעמלות התעמלות אירובית התעמלות אמנותית התעמלות אקרובטית טרמפולינה טאקוונדו טניס שולחן טריאתלון כדורגל חופים כדורסל כדורעף: כדורעף כדורעף חופים סיף סמבו ספורט מים: כדורמים קפיצה למים שחייה שחייה צורנית קאנו/קיאק קליעה קראטה קשתות הטבלה מסודרת לפי שיטת זהב תחילה, הטבלה נכונה עד למשחקים האירופאיים 2019 50 מדינות השתתפו במשחקים אלו אוסטריה אוסטריה אוקראינה אוקראינה אזרבייג'ן אזרבייג'ן איטליה איטליה איסלנד איסלנד אירלנד אירלנד אלבניה אלבניה אנדורה אנדורה אסטוניה אסטוניה ארמניה ארמניה בולגריה בולגריה בוסניה והרצגובינה בוסניה והרצגובינה בלארוס בלארוס בלגיה בלגיה בריטניה בריטניה גאורגיה גאורגיה גרמניה גרמניה דנמרק דנמרק הולנד הולנד הונגריה הונגריה טורקיה טורקיה יוון יוון ישראל ישראל לוקסמבורג לוקסמבורג לטביה לטביה ליטא ליטא ליכטנשטיין ליכטנשטיין מולדובה מולדובה מונטנגרו מונטנגרו מונקו מונקו מלטה מלטה מקדוניה מקדוניה נורווגיה נורווגיה סלובניה סלובניה סלובקיה סלובקיה סן מרינו סן מרינו ספרד ספרד סרביה סרביה פולין פולין פורטוגל פורטוגל פינלנד פינלנד צ'כיה צ'כיה צרפת צרפת קוסובו קוסובו קפריסין קפריסין קרואטיה קרואטיה רומניה רומניה רוסיה רוסיה שוודיה שוודיה שווייץ שווייץ אזרבייג'ן אזרבייג'ן – באקו 2015 בלארוס בלארוס – מינסק 2019 פולין פולין – קרקוב 2023 טורקיה טורקיה – איסטנבול 2027 מדיה וקבצים בנושא המשחקים האירופיים בוויקישיתוף אתר האינטרנט הרשמי של המשחקים האירופיים (באנגלית ובצרפתית) אנשיל פפר, משחקי הטיוח האזריים יוצאים לדרך, באתר הארץ, 12 ביוני 2015
דוד שמידל

הרב דוד מיכאל שמידל (נולד בי"ז בניסן תרצ"ד, 2 באפריל 1934) הוא יושב ראש ארגון אתרא קדישא. ראש כולל, עורך תורני ופעיל במאבקי היהדות החרדית בישראל בנושאי דת ומדינה. נולד בווינה, אוסטריה, בן יחיד לפנחס ומרים שמידל, משפחה הונגרית. ב-1939, בהיותו כבן חמש, עלה עם משפחתו לארץ ישראל אביו התפרנס מקמעונאות[דרושה הבהרה]. למד בישיבת סלבודקה בבני ברק אז התקרב אל הרב אברהם ישעיהו קרליץ ה"חזון איש" ובהמשך היה מתלמידיו של הרב גדליה נדל. לאחר מכן למד בישיבת באר יעקב אצל הרב משה שמואל שפירא. נישא לעליזה, שהייתה מורה למקצועות קודש בסמינר הרב וולף בבני ברק. לבני הזוג שמונה בנות ובן. ב-1956 פעל בשליחות הרב יצחק זאב סולובייצ'יק במאבק נגד החפירות בקבר הרמב"ם בטבריה. בשנות ה-60 היה פעיל במאבק החרדי נגד מערכת הבריאות בפרשת ניתוחי המתים בישראל וחבר בוועדה הציבורית להגנת כבוד האדם שהקים הרב רפאל סולובייצ'יק. החל מאמצע שנות ה-70 ולאחר פטירת העסקן הרב אברהם ברוך ארטן הוא עומד בראש ארגון אתרא קדישא הנאבק נגד חפירות בבתי קברות יהודים בישראל ובתפוצות ומארגן הפגנות סוערות נגד חפירות בשטחי קבורה. בשנת 1979 נעצר בשל מעורבותו בהפגנות במתחם מחנה צבאי שהוקם אז בהר שנאן בטענה לפגיעה בקברי אמוראים בראשית העשור השני של המאה ה-21 התנהל מאבק פנים-חרדי נגד הארגון, שבעקבותיו חתמו רבנים מחוג חזון איש על כרוז המוחה על הפגיעה בכבודו של הרב שמידל. במשך עשרות שנים עמד בראש כולל אברכים "מתיבתא דרבי יוחנן" בבית הכנסת של ראשוני החסידים בטבריה שחבריו למדו בו במשך כל ימות השבוע, וחזרו לביתם לשבת. בראשית העשור השני של המאה ה-21, לאחר שגדלה הקהילה החסידית בטבריה, נסגר הכולל והרב שמידל בשנת תשע"א עבר לקוממיות. הוא חבר המערכת של הוצאת שבתי פרנקל. מדיה וקבצים בנושא דוד שמידל בוויקישיתוף נקנסו על הרס בגן־ציבורי „המשמש לזימה”, מעריב, 5 בפברואר 1970 אייל ארליך, עלייתו וחפירתו של הרב שמידל, כותרת ראשית, 6 במרץ 1985 יאיר אטינגר, מחזיק תיק כבוד המת ומלחמתו בביה"ח, באתר הארץ, 24 במרץ 2010 יאיר אטינגר, מחזיק תיק כבוד המת ומלחמתו בביה"ח, באתר הארץ, 24 במרץ 2010 מנחם רהט, הרב שמידל מבני ברק יואשם ויועמד לדין, מעריב, 4 במאי 1979.
בנק קונטיננטל

בנק קונטיננטל היה בנק ישראלי שהוקם בשנת 1974 ופעל בתחום האשראי לסחר חוץ, ומסחר במט"ח. בשנת 2004 נסגר הבנק לאחר שצבר הפסדים כבדים, ופעילותו הועברה לבנק הפועלים. הבנק נוסד בשותפות על ידי בנק הפועלים (63.3%), ועל ידי הבנק הגרמני BFG (בנק האיגודים המקצועיים בגרמניה) שהחזיק 36.7% מהמניות. בשנת 2000 נרכש בנק BFG הגרמני על ידי בנק SEB השוודי (Skandinaviska Enskilda Banken). הבנק עסק בעיקר במתן אשראי ליצואנים ישראליים באירופה. כמו כן עסק הבנק במסחר במטבע חוץ. במהלך השנים 2000-2001 העניק הבנק אשראי בסכומים גבוהים מאוד לקבוצת פלד-גבעוני, עד כדי 75% מסכום ההון העצמי של הבנק. לאחר שהקבוצה נקלעה לקשיים, נאלץ הבנק למחוק את רובו המוחלט של החוב מספריו. בשנת 2003 נדרשו הבעלים להזרים הון נוסף לבנק, ובנובמבר 2003 רכש בנק הפועלים את חלקו של בנק SEB. הבנק נסגר בסוף יוני 2004, לאחר שהנכסים וההתחייבויות הועברו לבנק הפועלים. סמי פרץ ושלומי שפר‏, מואץ המשא ומתן למכירת חלקו של השותף השוודי בבנק קונטיננטל להפועלים, באתר וואלה, 6 באוגוסט 2002 דפנה צוקר, ‏צרות קונטיננטליות, באתר גלובס, 8 באוגוסט 2002 דליה זליקוביץ, בנק קונטיננטל: האם הוא הבא בתור?, באתר News1 מחלקה ראשונה, 27 בספטמבר 2002 שלומי שפר, בנק הולך ונעלם, באתר הארץ, 24 בפברואר 2003 בנק קונטיננטל ייסגר בסוף יוני, באתר ynet, 5 במאי 2004 שלומי שפר, בנק הולך ונעלם, באתר הארץ, 24 בפברואר 2003 סקירת מערכת הבנקאות לשנת 2004, באתר בנק ישראל בנק קונטיננטל ייסגר בסוף יוני, באתר ynet, 5 במאי 2004
בנק יורו טרייד

בנק יורו טרייד היה בנק ישראלי שהוקם בשנת 1951 על ידי משפחת ארגואטי בשם "בנק לבניה", ופעל בתחום המסחר במטבע חוץ. בשנת 2005 חדל הבנק לעסוק בפעילות בנקאית, והפך לבית השקעות. לאחר תהליך מסודר של צמצום פעילות האשראי והפקדונות, בוטל רישיון הבנק של החברה. בשנת 2003, לאחר הפרשיות בבנק למסחר ובבנק לפיתוח התעשייה, ביקש בנק ישראל לצמצם את מספר הבנקים הקטנים, ובכללם את בנק יורו טרייד. משפחת ארגואטי החזיקה בשליטה כמעט מלאה בבנק עד סיום פעילותו הבנקאית ומאז שנת 2005 ממשיכה להחזיק בשליטה בחברת ההשקעות יורוטרייד. שלומי שפר, בנק ישראל ניסה לעניין בנקים אחרים ברכישת יורו-טרייד, באתר הארץ, 12 במרץ 2003 תמר ברזילי, בוטל רישיונו של בנק יורו טרייד, באתר ynet, 11 ביולי 2005 בנק יורוטרייד, באתר בנק אינפו
מיסופוניה

מיסופוניה (Misophonia) או רגישות שמיעתית היא הפרעה שמיעתית המוגדרת כ'שנאה לרעש' (מיסו=שנאה, פוניה=צליל/רעש). ההפרעה היא נוירופסיכיאטרית, ומתבטאת ברגשות שליליים המגיעים עקב שמיעה של קול מסוים, הקול יכול להיות בעוצמה חלשה או חזקה. המושג נטבע לראשונה בידי מדעני המוח האמריקאים פבל ומרגרט ג'אסטרבוף. מיסופוניה – חוסר סבילות ספציפית מאוד למגוון קולות מסוימים, במקרים רבים ההגדרה חופפת להיפראקוזיס של הקולות החלשים - קולות הלעיסה – בליעה – נשימה שתוארו לעיל. גם המיסופוניה קשורה להפרעת בקרה במערכת השמיעה המרכזית. למרות שהחולים סובלים מסטרס ניכר, המיסופוניה לא מסווגת כהפרעה פסיכיאטרית נפרדת במדריכי האבחון הפסיכיאטריים DSM-5 (ארצות הברית) או ב-ICD-10 (אירופה), אלא מסווגת כתת-סעיף של היפראקוזיס. בשנת 2013, שלושה פסיכיאטרים מהמרכז האקדמי-רפואי באמסטרדם גיבשו אבחנה להפרעה זאת לפיה הומלץ שהיא תסווג כהפרעה פסיכיאטרית נפרדת.[דרוש מקור] לפעמים מיסופוניה נגרמת כתוצאה של OCD או בעיות פסיכולוגיות. אנשים הלוקים במיסופוניה חשים לרוב עצבנות או חרדה בעת האזנה לקולות מסוימים כגון: כחכוח בגרון, גזיזת ציפורניים, לעיסה, שתייה, צחצוח שיניים, נשימה, דיבור, התעטשות, פיהוק, הליכה, לעיסה של מסטיק, הטלת צואה, צחוק, נחירה, בליעה, הקלדה, שיעול, זמזום, שריקה, חריטה של סרגל או סכו"ם במשטח, שירה, חזרה של אותו הצליל מספר פעמים, מתיחת שריר ועוד. חלק מהלוקים בתסמונת מפתחים עצבנות או חרדה רק אם הקולות נגרמים בידי אחרים ולא בידיהם עצמם. מאחר שהצלילים מעוררים תגובת חרדה או סטרס, מופיעים סימפטומים של תגובת הילחם או ברח כגון: מתח שרירים, ריור, חוסר אונים וקצב לב מואץ. חלקם אפילו מושפעים מגירויים חזותיים. ההפרעה מאופיינת גם בחרדה שיוצרת התנהגות נמנעת - מה שעלול להוביל לירידה בסוציאליזצייה. הטיפול במיסופוניה כמו גם ברגישות יתר לרעש בכללותה, היפראקוזיס, הוא על ידי TRT (אנ') או טיפול CBT. אמנם קיים מספר מוגבל של מאמרים וסקירות ספרות על הטיפול במיסופוניה מאחר שהיא תת-סעיף קטן יחסית של ההיפראקוזיס, אולם ישנם מספיק נתונים מבוקרים על TRT והיפראקוזיס או CBT והיפראקוזיס. חלק מהטיפול יכול להיות על ידי הוספת צליל חיצוני - על ידי מחולל קול חיצוני, בדומה לטיפול בטנטון או בהיפראקוזיס. סינסתזיה היפראקוזיס יאיר ניצני כותב על מיסופוניה [1] כתבה על מיסופוניה באתר סלונה [2] מיכל יפה על מיסופוניה באתר סלונה [3] מידע על רגישות שמיעתית באתר אקטואליק [4] מיסופוניה באתר מכון דוידסון [5] מעיין גוטנמכר, ‏מיסופוניה: סבלה מתסמונת נדירה שגרמה לה לשמוע הכל והתאבדה, באתר ‏מאקו‏, 22 בנובמבר 2016 באתר מיסופניה ישראל [6] מהי מיסופוניה ואיך ניתן לטפל בה? באתר על הספה [7] טיפול CBT למיסופוניה, מכון פסגות נוסד ב-1989 https://psagot.com/misophonia/ הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
גרהם הרמן

גרהם הרמן (באנגלית Graham Harman; נולד ב-9 במאי 1968) הוא פרופסור באוניברסיטה האמריקאית בקהיר, מצרים. הוא פילוסוף העוסק במטפיזיקה עכשווית, ומנסה לשנות את תוצאותיו של המפנה הלשוני בפילוסופיה המערבית. הוא מכנה את רעיונותיו "אונטולוגיה מוכוונת אובייקטים" ((אנ'); object-oriented ontology, OOO). זרם רחב יותר של פילוסופים, הריאליזם הספקולטיבי, כולל את הרמן ואת הפילוסופים יאן המילטון גראנט, קוונטין מייסו וריי ברסיי. נולד באיווה-סיטי, וגדל במאונט-ורנון, איווה. הוא למד בסנט-ג'ון קולג' באנאפוליס שבמרילנד, שם קיבל את תואר הבוגר. לאחר מכן המשיך את לימודי הפילוסופיה אצל אלפונסו לינגיס באוניברסיטת המדינה של פנסילבניה, וסיים את תואר המוסמך ב-1991. סיים את הדוקטורט באוניברסיטת דה-פול ב-1999. ניהל טור הספורט בעיתון מקוון תוך כדי כתיבת הדוקטורט, ולדעתו סגנונו בכתיבה הפילוסופית ופוריותה השתפרו בעקבות כך. מאז 2000, הוא חבר במחלקה לפילוסופיה באוניברסיטה האמריקאית בקהיר. מתוך פרשנות ל"ניתוח שימושי" (tool-analysis) של היידגר ב"הוויה וזמן", הרמן מתחיל לפתח את מה שהוא קורא לה "אונטולוגיה מוכוונת אובייקטים" (אנ'). מתוך שהוא מגדיר את הניתוח השימושי כשאלה מכריעה בשביל הפילוסופיה של המאה ה-20, הרמן מוצא בהיידגר את שורשיה של המטאפיזיקה של הדברים, המוצאת תיאור והצדקה לקיומם האוטונומי של הדברים. אך גם בהיותו עובד בתוך גבולות הפנומנולוגיה, הוא מוצא כי ההיסטוריה הנרחבת שלה איננה מספקת, מכיוון שהיא מכפיפה את החיים העצמאיים של הדברים למגע האנושי איתם. בניגוד למסורת הקנטיאנית, הגישה מוכוונת-הדברים שלו רואה את החיים האמיתיים המוזנחים של האובייקטים כאדמה פורייה למטאפיזיקה שתקום לתחיה. מתוך הבלטה של המושגים כמו סובסטנציה והסיבה המזדמנת, הוא מצהיר על אוטונומיה מוחלטת של הדברים מדברים אחרים, ומנסה לרמוז לחייהם המחתרתיים האפלים ולהסתיר את תנועותיהם על ידי פעולה מטאפורית. מדיה וקבצים בנושא גרהם הרמן בוויקישיתוף גרהם הרמן, ברשת החברתית אקס (טוויטר) גרהם הרמן, הבלוג הרשמי גרהם הרמן, ברשת החברתית Goodreads
סטודיו סי

סטודיו סי (באנגלית: Studio C) הייתה רשת ישראלית שהוקמה בשנת 1990 ומתמחה במגוון חוגים ופעילויות ספורטיביות לנשים בתחום החיטוב, התעמלות אחרי לידה הכושר והדיאטה. הרשת מנתה 35 סניפים בפריסה ארצית. יו"ר החברה פיני כהן, מבעלי חברת אמריקה ישראל ושותפים נוספים מקבוצת מאיר מכוניות רכשו את הרשת בשנת 2009 עד 2019. מנכ"לית הרשת משנת 2009 עד 2019 הייתה סמדר אשכנזי רייויט, רואת חשבון. לפני כן שימשה כסמנכ"לית הכספים של הרשת למשך 8 שנים. ברשת הועסקו כ-600 נשים מתחומי הבריאות - דיאטניות קליניות, ההדרכה - מדריכות אירובי, פילאטיס, מורות לחינוך גופני ואדמיניסטרציה. הרשת פעלה בין היתר בשיטת "קלנטיקס" שהומצאה על ידי קלן פינקני. בשנת 2021 נודע כי בעקבות השפעותיה של מגפת הקורונה, הרשת תיסגר לאלתר. בגלובס פורסם כי מעבר לסגירה הכוללת, נאלצה הרשת לסגור חמישה סניפים קודם לכן. בעקבות הודעת הסגירה הועלו טענות על הונאת לקוחות החברה, שבתקופה הסמוכה להודעה שווקו להן חבילות־מבצע ושוכנעו לרכוש מינוי שנתי מוזל בתשלום אחד מראש, למרות שהרשת ידעה על מצבה הפיננסי הקשה, ושלכאורה גם ידעה שלא תוכל לספק את השירות עליו גבתה כספים. באותו יום שפורסמה הידיעה, חלק מלקוחות החברה פתחו בפייסבוק קבוצת "נפגעות סטודיו סי", המיועדת למאבק משפטי מאוגד בנושא, ואליה הצטרפו מעל אלף חברות. בדיון שנערך בבית המשפט המחוזי בירושלים מספר ימים לאחר מכן, מינה השופט שני נאמנים לבחון את בקשת הרשות להגנת הצרכן להשיב את כספי המנויים שנגבו במבצע. ב-15 באוגוסט נבחרה הצעתה של רונית רפאל לרכישת הרשת. אתר האינטרנט הרשמי של סטודיו סי סמדר אשכנזי, תכירו: מנכ"לית של רשת סטודיו סי: באתר רוח נשית, 17 בינואר 2011 יעל ולצר, "לא מתחרטת על כשלונות. הם חלק ממי שאני", באתר ynet, 8 ביולי 2016 אמריקה ישראל(הקישור אינו פעיל) - חברת נדל"ן מבעלי השליטה ברשת סטודיו סי. עינת פז-פרנקל, מ"אפריקה" ל"אמריקה": פיני כהן מצטרף כשותף בגרעין השליטה של "אמריקה ישראל", באתר ביזפורטל, 24 ביוני 2009 סטודיו C תציע זכיונות הפעלה ב-150 אלף דולר, באתר הארץ, 19 בנובמבר 2002 מיכל רז-חיימוביץ', ‏לא התאוששה מהקורונה: רשת סטודיו C נסגרת | בלעדי, באתר גלובס, 19 ביולי 2021 אביבית מיסניקוב, ‏שבוע וחצי לפני הפירוק: סטודיו C עוד הציע מנויים - בתשלום אחד, באתר ‏מאקו‏, 20 ביולי 2021 סטודיו C, מנויות מאיימות בתביעה אישית נגד הבעלים, באתר וואלה, 20 ביולי 2021 הדר קנה, "זו יריקה בפרצוף": לקוחות סטודיו C זועמות על פירוק הרשת, באתר TheMarker‏, 20 ביולי 2021 קבוצת "נפגעות סטודיו סי" בפייסבוק ליטל דוברוביצקי , מירב קריסטל, סטודיו סי: "הכספים שנכנסו ממבצע הרגע האחרון למנוי שנתי יועברו לנאמנים", באתר ynet, 25 ביולי 2021 ליטל דוברוביצקי, רונית רפאל רוכשת את סטודיו סי: התחייבה לתת חודש חינם ללקוחות עבר, באתר ynet, 15 באוגוסט 2021
HTTP/2

HTTP/2 (במקור HTTP/2.0) היא גרסת המשך של הפרוטוקול HTTP. הפרוטוקול מבוסס על פרוטוקול הרשת SPDY שפותח במקור על ידי גוגל, ומפותח כיום על ידי קבוצת ה-HTTP של ארגון ה-IETF. ‏HTTP/2 היא הגרסה החדשה הראשונה של HTTP מאז ש-HTTP 1.1 הפך לגרסה רשמית ב-RFC 2068 בשנת 1997. קבוצת העבודה של ה-IETF הציגה את HTTP/2 ל-IESG (אנ') לבדיקה כסטנדרט מוצע בדצמבר 2014 והוא אושר על ידם בפברואר 2015. מאמצים להופכו לסטנדרט RFC מונעים מהפיתוח של SPDY על ידי גוגל, שהוא פרוטוקול תומך HTTP ונתמך ב-Chrome,‏ Opera,‏ Firefox,‏ IE11,‏ Safari, ודפדפני Amazon Silk. מדיה וקבצים בנושא HTTP/2 בוויקישיתוף אתר האינטרנט הרשמי של HTTP/2 (באנגלית) ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
רוגה (פירושונים)

האם התכוונתם ל... רוגה – הראשון מבין שליטי ההונים במערב אוטו רוגה – איש צבא נורווגי ברנהרד רוגה – אדמירל גרמני לאופולד ביטמן-רוגה – סופר יהודי ישראלי באבה רוגה – מכשפה זקנה במיתולוגיה הסלאבית רוג (פירושונים)
בית חרושת נשר

האם התכוונתם ל... מפעל נשר חיפה – מפעל של "נשר מפעלי מלט ישראליים" בנשר שליד חיפה מפעל נשר רמלה – מפעל של "נשר מפעלי מלט ישראליים" ברמלה מפעל נשר הר טוב – מפעל של "נשר מפעלי מלט ישראליים" בהר טוב
שמורת אל כנוב

שְׁמוּרַת אֶל כַּנוּבּ היא שמורת טבע הנמצאת בהר חברון. שטח השמורה 48,700 דונם, והיא הגדולה בשמורות הטבע שבספר מדבר יהודה. בשמורה מספר ערוצים קניוניים שיורדים מרום 940 מטרים עד לגובה של 320 מטרים. אחד הבולטים שבהם הוא קניון ואדי אל-כילת בו קיימים סלעי דולומיט. בשמורה נובע מעיין ניקבה "עין א-דרת". בכל רחבי השמורה פזורים בורות מים, כבשני סיד רבים ומערות טבעיות. בשמורה מיני צומח נדירים, בהם סגל צנוע ותודרה מצוייצת, במצוקים גדלים ציפורנית אפורה וכלך שומרוני. הצומח הטבעי נשמר היטב בעיקר בשטח הסמוך לאיבי הנחל, בו הרעיה אסורה. בשמורה נצפו מיני צמחים שנחשבים בסכנת הכחדה, ביניהם: אירוס שחום, דבקה אפורה, ולריניית מכונפת, חלבלוב עב-זרע, וציפרנית אפורה. לראשונה ממערב לירדן, בשמורה זו נצפה הצמח הנדיר בר-דורבן הסירה, בשנת 2020. עד אז, צמח זה היה מוכר בעיקר בהרי אדום. הנקודה הגבוהה בשמורה היא "רכס אל כנוב", שהוא הנקודה הדרומית ביותר ממנה ניתן (בתנאי ראות מעולים) לצפות בחרמון. השמורה מחולקת לשטחי C, שטחי B ושטחי A. מאז מסירת חלקים מהשמורה לידי הרשות הפלסטינית, הפכו אזורים נרחבים ל"שממה אקולוגית ולמוקד של מפגעים סביבתיים". יהונתן סלע ו-אורי ארנון, טיולי רכס הכנוב, תשפ"ב שמורת אל כנוב באתר טבע ונופים בישראל רשימת תצפיות בשמורת אל-כנוב ב'רשימה האדומה' של מרכז רת"ם בר-דורבן הסירה, באתר "צמח השדה" תצפית רכס אל כנוב, תצפית לחרמון, באתר עמוד ענן צפריר רינת, שמורת הטבע במדבר יהודה שהועברה לרשות בהסכם וואי הפכה לשממה אקולוגית, באתר הארץ, 23 ביולי 2006
גיתה תורקלסדוטיר

גיתה תורקלסדוטיר (באנגלית עתיקה: Gȳða Þorkelsdōttir; ‏997–1069 לערך) הייתה אשתו של גודווין, רוזן וסקס, אחד מן המנהיגים האנגלו-סקסים החשובים, נינתו של האראלד הראשון, מלך דנמרק "כחול השן", גיסתו של קאנוט הגדול וקרובתו של סוון הראשון, מלך דנמרק. אמם של הרולד השני, מלך אנגליה, טוסטיג גודווינסון ואדית מווסקס, שנישאה לאדוארד המודה. שניים מבניה, הרולד (לימים מלך אנגליה) וטוסטיג, רוזן נורת'מבריה הובילו את שני הצדדים הניצים ונלחמו זה בזה משני צידי המתרס בקרב גשר סטמפורד, בו נהרג טוסטיג. בקרב הייסטינגס, פחות מחודש לאחר מכן, נלחמו זה לצד זה ומצאו את מותם שלושה מבניה, הרולד, גירת' ולאופוויין. לאחר הכיבוש הנורמני של בריטניה על ידי ויליאם הכובש ב-1066 עברה גיתה להתגורר באקסטר והנהיגה שם את התנגדות העיר לוויליאם ב-1067, שסופה היה במצור וכניעה של העיר. לאחר שלא הצליחה לקבל מידי ויליאם את גופת בנה המלך הרולד, עזבה את אנגליה לסקנדינביה ואדמותיה הוחרמו על ידי הכתר. סוון (Sweyn) גודווינסון (1020–1052), רוזן הרפורדשייר. הוגלה ומת לאחר שובו ממסע צליינות לארץ הקודש. הרולד גודווינסון (1022 - 14 באוקטובר 1066) הוא הרולד השני, מלך אנגליה. נהרג בקרב הייסטינגס. אדית מווסקס (1025–1075), מלכה רעיה של אדוארד המודה. טוסטיג גודווינסון (1026 - 25 בספטמבר 1066), רוזן נורת'מבריה. נהרג בקרב גשר סטמפורד. גירת' (Gyrth) גודווינסון (1030 - 14 באוקטובר 1066). נהרג בקרב הייסטינגס. גונהילדה (Gunhilda) מווסקס (1035–1080), נזירה. לאופוויין (Leofwine) גודווינסון (1035 - 14 באוקטובר 1066). נהרג בקרב הייסטינגס. וולפנות' (Wulfnoth) גודווינסון (1040–1094). חי רוב ימיו בשבי בנורמנדי. ההיסטוריה של בני גודווין ביוגרפיה של הרולד השני
SPDY

SPDY (מבוטא: סְפִּידִי) הוא פרוטוקול רשת פתוח שפותח בעיקר על ידי גוגל עבור תעבורת מידע ברשת. הוא מנהל תעבורת רשת התומכת בפרוטוקול HTTP, ומכוון להפחתה של זמן השהיה בתעבורת המידע וכן להגברת אבטחת המידע הזורם ברשת. את השיפורים בזמן ההשהיה הוא משיג על ידי תמיכה בדחיסת מידע באופן מובנה, וכן ריבוב וניהול עדיפויות על פי סוג המידע ופרמטרים שונים, אולם הדבר תלוי בתנאי פריסת הרשת ואתרי האינטרנט. השם SPDY הוא סימן מסחר של גוגל ואינו מייצג ראשי תיבות. במהלך פיתוחו של הפרוטוקול היו מעורבים אנשיו בהליך הפיתוח של HTTP/2, כולל מייק בלש ורוברטו פאון. החל מפברואר 2015, כאשר אושר המתווה של HTTP/2, הודיעה גוגל כי הגרסה החדשה שלו תתמוך ביכולות SPDY והתמיכה בו צפויה להיפסק במהלך 2016. אתר האינטרנט הרשמי של SPDY (באנגלית) ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
מריו הזוניה

מריו הזוניה (בקרואטית: Mario Hezonja; נולד ב-25 בפברואר 1995) הוא כדורסלן קרואטי, המשחק בעמדת הסמול פורוורד בקבוצת ריאל מדריד מליגת העל הספרדית והיורוליג. חבר בנבחרת קרואטיה הבוגרת מאז שנת 2014. הזוניה נולד בדוברובניק שבקרואטיה. שיחק כדורסל בקבוצת הנוער של מועדון הכדורסל דוברובניק וב-2010 עבר לק.ק. זאגרב. הוא זכה עמו בגביע קרשימיר צ'וסיץ' ובאליפות ליגת העל הקרואטית בכדורסל ב-2011. ב-2012 עבר לקבוצת ברצלונה מליגת העל הספרדית לאחר שחתם עמה על חוזה לשלוש שנים. בעונתו הראשונה שותף בשלושה משחקים בלבד והושאל לקבוצת המילואים של המועדון. בעונת 2013/14 שותף ב-20 משחקי ליגה וב-14 משחקים במסגרת היורוליג. בעונת 2014/2015 כבר היה לחלק מהרוטציה הקבועה של סגל הקבוצה הן בליגה והן ביורוליג. בפברואר 2015 שבר את שיא ליגת העל הספרדית בקליעות לשלוש ללא החטאה, כשקלע 8 שלשות במשחק מול באסקט מנרסה. ביוני 2015 נבחר בדראפט ה-NBA במקום החמישי על ידי אורלנדו מג'יק. בעונתו הראשונה ב-NBA נבחר להשתתף במשחק הכוכבים העולים כשחקן "נבחרת העולם". לקראת עונת 2018/2019 חתם על חוזה לעונה אחת בניו יורק ניקס. ביולי 2019, לאחר עונה אחת בניו יורק, חתם על חוזה בפורטלנד טרייל בלייזרס. בנובמבר 2020 הועבר לממפיס גריזליס, במסגרת טרייד משולש בו הייתה מעורבת גם בוסטון סלטיקס, וכחודש לאחר מכן שוחרר מהקבוצה, בטרם שיחק במדיה. ב-22 בפברואר 2021 חתם בפנאתינאיקוס ב-21 ביולי 2022 חתם בריאל מדריד הזוניה הוביל את נבחרת הקדטים של קרואטיה לזכייה באליפות אירופה עד גיל 16 ב-2011. הוא נבחר ל-MVP של הטורניר, כשאר במשחק הגמר קלע 21 נקודות, קטף 10 ריבאונדים וחטף 3 כדורים. סך הכל רשם בטורניר ממוצע של 20 נקודות, 8.2 ריבאונדים, 2.7 אסיסטים ו-2.2 חטיפות למשחק. באותה שנה היה חבר גם בנבחרת הנוער של קרואטיה באליפות אירופה עד גיל 19. הוא שותף באליפות 20 דקות בממוצע למשחק והשיג ממוצע של 8 נקודות, 2.2 ריבאונדים ו-1.1 אסיסטים למשחק. באליפות העולם עד גיל 17 שהתקיימה ב-2012, הוליך את קרואטיה למקום השלישי. הוא סיים את האליפות עם ממוצע של 20.8 נקודות (שני בטבלת מלכי הסלים), 7 ריבאונדים, 1.3 אסיסטים ו-2.3 חטיפות למשחק. בגביע העולם בכדורסל 2014 היה חלק מנבחרת הבוגרים הקרואטית, הוא שותף בשני משחקים וקלע 4 נקודות באליפות. באולימפיאדת ריו דה ז'ניירו (2016) סיים עם הנבחרת במקום החמישי ורשם ממוצע של 9 נקודות למשחק. מדיה וקבצים בנושא מריו הזוניה בוויקישיתוף מריו הזוניה, ברשת החברתית אקס (טוויטר) מריו הזוניה, ברשת החברתית אינסטגרם פרופיל, באתר Basketball-Reference פרופיל אולימפי, באתר olympedia.org פרופיל, באתר eurobasket פרופיל, באתר פיב"א פרופיל, באתר ליגת ה-NBA פרופיל, באתר ESPN פרופיל, באתר היורוליג פרופיל, באתר ליגת העל הספרדית בכדורסל (בספרדית) אור שקדי‏, נכנס לזון: הכירו את מריו הזוניה, הדבר האירופי הגדול הבא, באתר וואלה, 14 בינואר 2015 דובי פיק, ‏קולע כמו פז'ה, זז כמו דראזן: הכירו את הזוניה, באתר ONE‏, 15 בינואר 2015 NBA Draft Notebook: Hype Is Building for International Stud Mario Hezonja, אתר http://bleacherreport.com, ‏ 9 בפברואר 2015 הזוניה חותם על חוזה בניו יורק ניקס, באתר הקבוצה, 6 ביולי 2018 הזוניה חותם על חוזה בפורטלנד, באתר הקבוצה, 3 ביולי 2019 ממפיס מצרפת את הזוניה וביין, באתר הקבוצה, 20 בנובמבר 2020 ממפיס מחתימה את קאבר ומשחררת את הזוניה, באתר הקבוצה, 11 בדצמבר 2020 SUPER MARIO LEADS CROATIA TO GOLD, אתר פיב"א אירופה מריו הזוניה, באתר האליפות מריו הזוניה, באתר האליפות